b'\n_START_ARTICLE_\nEinari Vuorelan seura\n_START_PARAGRAPH_\nEinari Vuorelan seura on kirjailija Einari Vuorelan nimikkoseura. Se on perustettu J. L. Runebergin p\xc3\xa4iv\xc3\xa4n\xc3\xa4 5. helmikuuta 1981. Seuran perusti Keuruun kunnan kulttuurilautakunta. Seuran teht\xc3\xa4v\xc3\xa4n\xc3\xa4 on ker\xc3\xa4t\xc3\xa4 Vuorelaan liittyv\xc3\xa4\xc3\xa4 aineistoa. Seura j\xc3\xa4rjest\xc3\xa4\xc3\xa4 kansalaisopiston kanssa yhteisty\xc3\xb6ss\xc3\xa4 kirjoittajapiirej\xc3\xa4 harrastajakirjoittajille.\n_START_SECTION_\nEinari Vuorelan runopalkinto\n_START_PARAGRAPH_\nEinari Vuorelan runopalkinnon taustalla on kaksi palkintoa, Einari Vuorelan seuran jakama Pentti Papinahon suunnittelema Korpirastas-reliefi runoilijalle, jonka tuotannossa luonnonkuvauksilla on merkitt\xc3\xa4v\xc3\xa4 osuus, ja Keuruun kaupungin jakama Einari Vuorelan runopalkinto. Palkinnot yhdistettiin, ja palkinto jaetaan nykyisin kolmen vuoden v\xc3\xa4lein.'